CELEX: 62019TN0083
Language: bg
Date: 2019-02-12 00:00:00
Title: Дело T-83/19: Жалба, подадена на 12 февруари 2019 г. — AL/Комисия

1.4.2019   
            
            
               BG
            
            
               Официален вестник на Европейския съюз
            
            
               C 122/28
            
         
      Жалба, подадена на 12 февруари 2019 г. — AL/Комисия
      (Дело T-83/19)
      (2019/C 122/32)
      Език на производството: френски
      
         Страни
      
      
         Жалбоподател: AL (представители: A. Blot и S. Rodrigues, avocats)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да приеме жалбата за допустима и основателна,
               
            
                  —
               
               
                  да отмени мълчаливия отказ по искането за обезщетение, подадено от жалбоподателя на 19 декември 2017 г., и доколкото е необходимо решението от 12 ноември 2018 г., с което се отхвърля подадената от жалбоподателя по административен ред жалба,
               
            
                  —
               
               
                  да поправи претърпените от жалбоподателя имуществени и неимуществени вреди, и
               
            
                  —
               
               
                  да осъди ответника да заплати всички съдебни разноски в настоящото производство.
               
            
         Основания и основни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първо основание: неизпълнение на договорните задължения на ответника към жалбоподателя, тъй като Комисията не е спазила поетото от нея задължение с назначаването на жалбоподателя на длъжността фасилитатор на Европейския съюз по Партньорството за горите в басейна на река Конго.
               
            
                  2.
               
               
                  Второ основание: нарушение на принципа на зачитане на оправданите правни очаквания.
               
            
                  3.
               
               
                  Трето основание: нарушение на правото на изслушване.
               
            
                  4.
               
               
                  Четвърто основание: нарушение на принципа на добра администрация и неизпълнение на задължението за полагане на грижа.